kk ru kk kk kk kk kk kk kk kk be kk kk pt de en kk kk kk kk kk ru ky bg kk kk kk kk kk uk kk ru bg en sv fr de de ru ru ru mn kk en kk kk kk kk kk ru kk kk kk kk kk kk kk kk ru ru kk kk kk kk kk kk ru kk kk kk kk kk kk kk en kk kk kk kk kk kk kk kk kk kk kk kk kk kk kk kk kk kk mk kk kk kk kk kk ru ky bg kk kk kk kk kk uk kk kk en ky ru kk kk kk hbs_cyr kk kk es de ru en uk en en kk kk
Білімде жоқ шекара - Шымкент келбеті
ТҰРҒЫН ҮЙДЕГІ ӨРТ ҚАУІПСІЗДІГІ ...
ГАЗБЕН УЛАНУ – ҚАУІПТІ ...
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯ ...
Среда, 26 Январь 2022 04:09 Автор  Азамат ЖАППАР Опубликовано в Қала Прочитано 624 раз
размер шрифта уменьшить размер шрифта увеличить размер шрифта
Шырайлы Шымкенттің мегаполис атанғанына да төрт жылға жуықтады. Осы жылдар ішінде шаһарды өсіп-өркендетуде атқарылған жұмыс аз емес. Ал ондай өзгерістер қаланың байырғы тұрғындарынан гөрі шеттен келгендерге көбірек байқалады. Оны қаламызға қызмет бабымен қоныс аударған ұстаздардың сөзінен аңғардық. Білім саласында еңбек етіп, талапты шәкірт даярлап жүрген шетелдік оқытушылардың Шымкентке келгендегі алғашқы әсерлері мен қазіргі жағдайын сұрап-білдік.
Оңтүстік Африкада туып-өскен Назирин Мұхамед пен Эмунрих Виллемсе-Клоете қазіргі таңда химия-биология бағытындағы Назарбаев Зияткерлік мектебінде ағылшын тілінен сабақ береді. Жас мамандар бұған дейін Өзбекстан мен Біріккен Араб Әмірлігіндегі мектептерде еңбек еткен. Ерлі-зайыптылар өткен жылы
Қазақстанға келуді жоспарлапты. Арнайы конкурс арқылы Шымкентке жұмысқа қабылданып, еш ойланбастан шырайлы шаһарға қоныс аударған.
– Біріншіден, тәжірибе алмасу, екіншіден, саяхаттау мақсатында шетелдердегі алғашқы еңбек жолымды Абу Дабидегі халықаралық деңгейдегі білім мекемесінде бастадым. Онда екі жылға жуық жұмыс істеп, қайтадан өз еліме оралдым. Одан кейінгі жұмысымды Өзбекстандағы Наманган облысында жалғастырдым. Жолдасым ол кезде Хиуада жұмыс істейтін. Халықаралық әріптестермен кездесу алғаш рет
Өзбекстанда болды. Сол кезде Қазақстанда да жұмыс істеуге мүмкіндігіміздің барын білдік. Назарбаев Зияткерлік мектептері дербес білім беру ұйымына өтінім қалдырып, кейін Шымкентке келдік, – дейді
Ал Эмунрих еңбек жолын Оңтүстік Африкада ерекше білімді қажет ететін мектепте бастаған. Кейін ол да ел аралап, тәжірибе жинау мақсатында Біріккен Араб Әмірлігінің Абу Даби қаласына аттанған. Онда жас маман ақпараттық технологиялар пәнінен дәріс беріп, инновациялық әрі танымдық жобаларға жетекшілік жасағанын айтады. Клутте 6 жылға жуық еңбек ете жүріп бір-бірін жолықтырып, шаңырақ көтергендерін жеткізді. Шетелдік мамандар Шымқаланың өз елдеріне ұқсастықтары көп екенін атап өтті.
– Шымкенттің біздің туған елімізбен ұқсастықтары көп. «Ауа райы қалай әсер етеді екен» деген ой мазалағаны рас. Бірақ Шымкент жаймашуақ қала екен. Адамдары да қонақжай. Айта кетерлігі, шымқалалықтардың салт-дәстүрлерін берік ұстанатыны біздің халқымызға ұқсайды. Тойға көп қонақ шақырады екен. Оны әріптесіміздің үйлену тойына барғанда көрдік. Той керемет, көңілді өтеді. Бұл қалаға келгенімізге өкінбейміз. Керісінше, жарыммен ақылдаса келе, осында перзент сүйсек деген ойдамыз. Мүмкіндік болса, біраз жыл қалуды жоспарладық, – дейді Эмунрих.
Адам баласы тынбай еңбектену арқылы бедел қалыптастырады. Еңбегіне сай сол жинаған атақ-абыройы өз атына қызмет етеді. Бұл – дәлелдеуді қажет етпейтін аксиома. Ал ғұмырын ұрпақ тәрбиесіне арнау да табандылық пен тынбай ізденісте жүруді талап етеді. Кейіпкерлеріміз Назирин мен Эмунрих «Білім кеңістігінде шекара жоқ» деген ұстанымда. Дегенмен, әр елдің білім беру жүйесінде өзгешеліктер кездесетінін айтады. Жас мамандар халықаралық тәжірибелеріне сүйене отырып, еуропалық оқушыларға қарағанда азиялық шәкірттердің зеректігіне көз жеткізгендерін айтады. Олардың айтуынша, Қазақстан мектептеріндегі оқушылар білімді әрі дарынды. Кез келген тақырыпты терең ұғынып, зерделей алады.
– Шынымызды айтсақ, Қазақстандағы алғашқы күнімізден-ақ бізге көмек қолын созуға асық адамдардың көптігін, әрдайым қауіпсіз аймақта жүргенімізді байқадық. Мұндай жайлы орта көп елде қалыптаспаған. Біз жұмыс істеген Абу Дабиде екі типтегі мектептер бар. Бірі – мемлекеттік, екіншісі – жекеменшік. Ондағы жекеменшік мектептердің білім сапасы мен деңгейі өте жоғары. Бұл тек қана Абу Даби емес, БАӘ мектептерге байланысты айтып отырмын. Ал Оңтүстік Африкадағы білім стандарттары басқа деңгейде. Ал қазақстандық оқушылардың білімге деген құрметі, болашаққа деген көзқарасы ерекше. Оқушылар танысып, бір тақырыпты талқылауға келгенде белсенді. Олар қысылмайды, мұғалімдерге өздері барып, кез келген сұрағын қояды. Бұл оқушылардың білім алуға деген қызығушылығының жоғары екенін аңғартады, – дейді Назирин.
Қос мұғалім Шымкенттің мүмкіндіктері көп екенін сұхбат барысында жиі айтып отырды. Оларға шаһардағы мәдени нысандар мен саябақтар, мейрамханалардағы сервистік қызметтер ұнаған. Ауыл шаруашылығы жәрмеңкесін алғаш көргенде де таң қалғандарын жасырмады. Эмунрих Шымкентті отбасы құндылықтары сақталған, адамдармен тез тіл табысуға өте ыңғайлы әрі жайлы, таза һәм жасыл қала екенін атап өтті. Жас мұғалімдер, тіпті, қазақ тілін үйренуге ниетті екенін жеткізді.
– Қазақ тілін үйренуге қызығушылығымыз бар. Ең маңызды деген қазақша сөздерді үйреніп алдық. Болашақта оны жақсы меңгереміз деп ойлаймын, – дейді шетелдік азамат.
Иә, миллионды қала қайнаған тіршілігімен ғана емес, түрлі сала мамандарымен де қызық. Олай дейтініміз, біздің шаһарда түрлі этнос өкілдерімен қатар шетелдіктер де тату-тәтті күн кешіп жатқанын кейіпкерлеріміздің сөзінен аңғаруға болады.
Последнее от Азамат ЖАППАР
ШЕГЕ ТЕРАПИЯСЫНЫҢ ПАЙДАСЫ КӨП
Шерзод олимпиадада ел намысын қорғайды
Сумен қамту 98%-ға жетті
Білім ордаларында – жаңа басшы
Другие материалы в этой категории: « АРНАЙЫ ЭКОНОМИКАЛЫҚ АЙМАҚТАР – ИНВЕСТИЦИЯ ТАРТУДЫҢ ТИІМДІ ҚҰРАЛЫ КАРАНТИН МЕРЗІМІ – 10 КҮН »
ТҰРҒЫН ҮЙДЕГІ ӨРТ ҚАУІПСІЗДІГІ
ГАЗБЕН УЛАНУ – ҚАУІПТІ
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯТЫНДА ШЫМКЕНТ ШАҺАРЫНЫҢ ОРНЫ БӨЛЕК»
БАҚТИЯР ТАЙЖАН – «ПАРАСАТ» ОРДЕНІНІҢ ИЕГЕРІ
«Азаматтарға арналған үкімет» корпорациясы Шымкент қалалық филиалының жаңа директоры тағайындалды
ТҰРҒЫН ҮЙДЕГІ ӨРТ ҚАУІПСІЗДІГІ
ГАЗБЕН УЛАНУ – ҚАУІПТІ
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯТЫНДА ШЫМКЕНТ ШАҺАРЫНЫҢ ОРНЫ БӨЛЕК»
БАҚТИЯР ТАЙЖАН – «ПАРАСАТ» ОРДЕНІНІҢ ИЕГЕРІ
ПРОБАЦИЯЛЫҚ БАҚЫЛАУДАҒЫ АЗАМАТТАРДЫҢ САНЫ АЗАЙҒАН
ЖАҢА ОРТАЛЫҚ – ТЫҢ МҮМКІНДІКТЕР
ДИПЛОМАТИЯЛЫҚ БАЙЛАНЫСҚА – 30 ЖЫЛ
ЖАҢА БЕТБҰРЫСҚА 5 БАҒДАР
«HR-PROCESS» ЖОБАСЫ: АШЫҚ ӘРІ ӘДІЛ
ШЫМКЕНТТІҢ ЖЕДЕЛ ЖӘРДЕМ ҚЫЗМЕТІ РЕСПУБЛИКАДА ҮЗДІК АТАНДЫ
РУХАНИ ИГІЛІККЕ АЙНАЛҒАН ҚҰНДЫ МҰРА
ТІЛ – МЕМЛЕКЕТТІК МАҢЫЗДЫ МӘСЕЛЕ
Ұлттық театр – Шымкент төрінде
Жүйріктен жүйрік озар жарысқанда
Биологиялық қауіпсіздік - толыққанды өмірдің негізі!
Шымкенттегі мамандандырылған ХҚО сенбі күні жұмыс істейді
+7 7252 77 52 22,  77 52 77
© 2014 Шымкент келбеті | Панорама Шымкента. Барлық құқықтар сақталған. Жасаушы: ULY DALA
Жүйе GNU Ашық Лицензиясы негізінде жұмыс жасайды.